भीड़ बढ़ी तो गर्भवती बिना जांच कराए वापस लौटी
कामथ के नवल सामुदायिक भवन में रविवार को वनांचल गर्भवती महिलाओं की जांच के लिए वन विभाग ने शिविर लगाया था। सुबह 10 बजे से जांच के लिए गर्भवती महिलाओं का आना शुरू हो गया था। गर्भवती महिलाओं की जांच के लिए डॉ. रितु खन्ना भी शिविर में पहुंच गई थी। दोपहर 11 बजे अचानक गर्भवती महिलाओं की संख्या बढ़ गई। जांच के लिए महिलाओं को लंबी कतार लगाना पड़ा। थककर महिलाएं बरामदे में बैठ गईं।
बीएमओ डॉ. मनोज खन्ना ने बताया शिविर में भोपाल से डॉ. वसंती साहू भी महिलाओं की जांच करने पहुंच रही हैं। दोपहर 1.30 बजे तक भोपाल की डॉक्टर नहीं पहुंचीं तो लगभग दो दर्जन गर्भवती महिलाएं भीड़ देखकर बिना जांच कराए वापस लौट गई। दोपहर 2 बजे भोपाल से डॉक्टर महिलाओं की जांच करने शिविर में पहुंचीं। बीएमओ ने बताया शिविर में कुल 496 गर्भवती महिलाओं ने पंजीयन कराकर जांच कराई है।
hin_Deva hin_Deva hin_Deva